
Esselamu alejkum… Da li je dozvoljeno muškarcu da prodaje, bilo u trgovini, na tržnici ili na pijaci, žensku garderobu (majice sa kratkim ili dugim rukavima, hlače, kapute, jakne, džempere itd.). Kanim se baviti tim poslom, jer između muške odjeće, prodavao bih i žensku. Prodajom samo muške odjeće je nemoguće zaraditi sredstva za život, jer dosta se slabije prodaje, dok prodajom ženske odjeće prodaja je veća i do 70 % nego prodajom samo muške odjeće. Da li je prodaja ženske odjeće, gore navedene, zabranjena?


* 
* 
* 
* 
* 
* 
* 

 
Prodaja ženske odjeće od strane muškarca?

Alejkum selam. Bismillah ves-salatu ves-selamu ala resulillah…


Šejhul-islam Ibnu Tejmijje el-Harrani, rhm., kaže: „Svaka odjeća za koju smo otprilike ubjeđeni (jaglibul-zanne), da će se čovjek s njome pomagati u haramu – nije dozvoljeno prodavati je niti je krojiti – ako će se njen vlasnik pomagati s tom odjećom u grijehu i nasilju, isto kao što je zabranjeno prodavati hljeb i meso (meza) osobi za koju znamo da se alkoholizira, ili pak prodaja voća (bilja) onome za koga znamo da će se time pomagati u spravljanju (pijenju) alkohola i ostalog nemorala, a isti je ***[propis](https://pitajucene.com/search/Propis/questions/ "Pretraži pitanja o propisima")*** i sa svime što je u osnovi ***[mubah](https://pitajucene.com/search/Mubah/answers/ "Pretraži odgovore za Mubah")*** (dozvoljeno), a sa čime će se neko pomagati u grijehu i neposlušnosti. Doduše, ovaj propis će se razlikovati od mjesta do mjesta, od vremena do vremena, i od različitih situacija; zabranjenost se javlja zbog nečega što je sporedno, a ne zbog same materije (stvari).“ (Pogledaj: Šerhul-‘Umdeh, 4/387.)


Sve u svemu, dozvoljeno je prodavati i mušku i žensku odjeću, kao i vešove, jedne i druge, kako muškarcu tako i ženi, a da bi bili u potpunosti sigurni, neka se muslimani (trgovci) klone od prodaje izazovnih muških ili ženskih modela odjeće (npr. kratkih šorceva, minjaka, kratkih ženskih jaknica, obuće sa visokim štiklama, itd.). Dakle, onih modela odjeće za koje se, otprilike, ne zna drugi način nošenja nego onaj što je ***[haram](https://pitajucene.com/search/haram/questions/ "Pretraži pitanja o haramu")***, a što se tiče normalne odjeće, muške i ženske, širokih i neprozirnih modela, dugačkih rukava itd., koje koriste pokrivene sestre i ostale žene – u tome nema ničeg spornog, a Allah, dž.š., najbolje zna.


Pogledaj:



[http://www.youtube.com/watch?v=YjoJ7-vanew](https://www.youtube.com/watch?v=YjoJ7-vanew)


Odgovorio: ***[Sead ef. Jasavić](https://pitajucene.com/search/Sead+ef.+Jasavi%C4%87/answers/ "Pretražite odgovore od Sead ef. Jasavić")***, prof.fikha


